হোয়াটসঅ্যাপে একাধিক অ্যাকাউন্ট ব্যবহারের সুবিধা আসছে
এক ফোনে একাধিক অ্যাকাউন্ট ব্যবহারের সুবিধা দেবে হোয়াটসঅ্যাপ। বর্তমানে একটি ফোনে শুধু একটি হোয়াটসঅ্যাপ অ্যাকাউন্ট ব্যবহার করা যায়। নতুন ফিচারে একাধিক হোয়াটসঅ্যাপ অ্যাকাউন্ট ব্যবহারের সুবিধাটি পাওয়া যাবে।

হোয়াটসঅ্যাপের অ্যান্ড্রয়েড বেটা ভার্সনে এই ফিচার পরীক্ষা করছে মেটা। ওয়েবেটাইনফোর এক প্রতিবেদেন বলা হয়েছে, এই ফিচার চালু হলে হোয়াটসঅ্যাপ অ্যাকাউন্ট থেকেই অন্য অ্যাকাউন্ট যুক্ত করা যাবে।

অ্যাকাউন্টের চ্যাট এবং নোটিফিকেশনও আলাদা রাখা হবে। ব্যবহারকারীরা সুইচ করে এক অ্যাকাউন্ট থেকে অন্য অ্যাকাউন্টে যেতে পারবেন। এই ফিচার চালু হলে একাধিক হোয়াটসঅ্যাপ অ্যাকাউন্ট ব্যবহারের জন্য থার্ড পার্টি অ্যাপ ব্যবহার করতে হবে না।

তবে একটি হোয়াটসঅ্যাপ অ্যাকাউন্টে সর্বোচ্চ কতগুলো অ্যাকাউন্ট যোগ করা যাবে তা এখনো জানা যায়নি।

নতুন এই ফিচার ছাড়া হোয়াটসঅ্যাপের ইন্টারফেসও বদলে যাওয়ার খবর শোনা যাচ্ছে। এই ইন্টারফেসের মধ্যে থাকবে বিভিন্ন অপশন যেমন- চ্যাট, স্ট্যাটাস এবং অন্যান্য ট্যাব। নতুন ডিজাইনে এই আইকনগুলোর পরিবর্তন হতে পারে বলে জানা যাচ্ছে। পাশাপাশি কমিউনিটি অপশনের জন্য নতুন ট্যাব খোলার চিন্তাও রয়েছে হোয়াটসঅ্যাপের।

এছাড়া চ্যাট অপশনের উপরে অল, আনরিড, পার্সোনাল, বিজনেস ইত্যাদি ফিল্টার যোগ করা হতে পারে।


এক ফোনে একাধিক অ্যাকাউন্ট ব্যবহারের সুবিধা দেবে হোয়াটসঅ্যাপ। বর্তমানে একটি ফোনে শুধু একটি হোয়াটসঅ্যাপ অ্যাকাউন্ট ব্যবহার করা যায়। নতুন ফিচারে একাধিক হোয়াটসঅ্যাপ অ্যাকাউন্ট ব্যবহারের সুবিধাটি পাওয়া যাবে।